**** 

KINNITATUD

23.10.2024 käskkirjaga nr 148

Lisa 4

Vorm 4.1. Taotlus ja kinnitused

**Sotsiaalkindlustusamet**

**Isikukeskse erihoolekande teenusmudeli jätkurakendamine kohalikus omavalitsuses 2025-2026**

|  |  |
| --- | --- |
| **Taotleja** | Nimi: Narva Linna Sotsiaalabiamet  Registrikood: 75009148  Juriidiline aadress: Ida-Viru maakond, Narva linn, Malmi tn 5a, 20309 |
| **Ühistaotleja(d)** | Nimi:  Registrikood:  Juriidiline aadress: |
| **Taotleja kontaktandmed**  (KOV üldised kontaktandmed) | Telefon: +372 3569600  E-post: sotsiaalabiamet@narva.ee |
| **Taotleja allkirjaõiguslik esindaja** | Nimi: Kristi Mürk  Ametinimetus: Narva Linna Sotsiaalabiameti direktor  Esindusõiguse alus: Narva Linna Sotsiaalabiameti põhimäärus |

**Esitame käesolevaga taotluse konkursil „Isikukeskse erihoolekande teenusmudeli jätkurakendamine kohalikus omavalitsuses 2025-2026“ osalemiseks.**

|  |  |  |  |
| --- | --- | --- | --- |
| **Andmed teenusmudeli jätkurakendamist KOVis koordineeriva juhtumikorraldaja kohta, kes on ühtlasi lepingus kontaktisikuks**  (kui teenusmudeli katsetamise juhtumikorraldus jagatakse KOVis mitme töötaja vahel, esitada andmed kõigi kohta). | | | |
| Ees- ja perekonnanimi | Jekaterina Kalinitševa | | |
| Isikukood | 48607053730 | | |
| Töökoht ja ametinimetus | Narva Linna Sotsiaalabiameti tervise- ja sotsiaalosakonna spetsialist | | |
| E-post | jekaterina.kalinitseva@narva.ee | | |
| Telefon | +372 3569714 | | |
| **Kinnitame, et KOVis ISTE mudeli piloteerimist koordineeriv juhtumikorraldaja vastab konkursi tingimustele (punkt 2.3.3.)** | |  | **Jah,** juhtumikorraldaja vastab konkursi tingimustele |

|  |  |  |
| --- | --- | --- |
| **Taotletav teenusekohtade arv (teenusmudeli katsetamisse kaasatavate inimeste arv kokku vastavalt lisa 1. punktile 2.4.)** | | **19** |
| Taotleja kirjeldab:   * kuidas on planeeritud ISTE jätkurakendamine; * keda on planeeritud kaasata projekti tiimi (kui ei ole muutusi, siis kirjeldada senist kaasamist); * kes on peamised koostööpartnerid ja keda soovite veel kaasata võrgustikku; * kuidas planeerite pärast ISTE projekti lõppu toetada projektis osalejaid (alates 2027). | Sihtrühma kuuluvate inimeste toimetulekut toetavate integreeritud, isikukesksete ja paindlike toetusmeetmete ja teenuste süsteemi mudeli rakendamisel jätkab põhiteenuse osutaja rollis Narva linn Narva Linna Sotsiaalabiameti kaudu (Narva linna ametiasutus).  Tugiteenuse osutajana jätkab Narva linna Sotsiaalabiameti hallatav asutus Narva Sotsiaaltöökeskus, kelle teenused vastavad Euroopa sotsiaalteenuste kvaliteedinõuetele ja Eesti kvaliteedijuhistele ning on korduvalt saanud ka EQUASS Assurance'i sertifikaadi.  Narva Linna Sotsiaalabiamet jätkab ISTE rakendamisega panustamist psüühilise erivajadusega inimeste elukvaliteedi ja iseseisva toimetuleku paranemisesse.  **Narva Linnavalitsus** vastutab teenusmudeli korralduse ja koordineerimise eest Narva linnas, psüühilise erivajadusega inimeste abivajaduse märkamise, hindamise ja inimese teenussüsteemiga seostamise eest. KOVis on võtmeisikuks teenusmudeli piloteerimist koordineeriv juhtumikorraldaja, kellel on riiklikult tunnustatud kõrgharidus sotsiaaltöös. KOVil on teostatud ISTE sihtgruppi kuuluvate inimeste kaardistus juhuks, kui perioodil 01.01.2025-30.04.2025 peaks vabanema mõni teenuskoht.  **Põhiteenuse osutaja** osutab abivajajale terviklikku ja järjepidevat personaalset juhtumikorralduslikku tuge. Põhiteenuse osutaja vastutab inimesele tervikliku teenuse planeerimise ja tegevusplaani elluviimise eest.  **Tugiteenuse osutaja** vastutab SKA poolt etteantud teenuskomponentide kirjeldusele vastavate teenuskomponentide osutamise eest ja vastutab ka selle eest, et teenuseid osutaks vaid need spetsialistid, kellel on olemas vajalikud teadmised ja oskused klienditööks abivajajatega.  ISTE jätkurakendamine Narva linnas toimub järgmiselt:  KOV informeerib kõiki oma koostööpartnereid ISTE jätkurakendamise korraldusest, mille käigus täpsustakse ISTE projektis osalemise tingimused ja sihtgrupp.  KOV juhtumikorraldaja tagab abivajava inimese teenusmudelis osalemiseks sisenemise ankeedi täitmise ja allkirjastamise ning selgitab kliendile projekti võimalusi ja põhimõtteid. Juhtumikorraldaja kontrollib inimese sihtrühma kuulumist regulaarselt teenuse osutamise vältel.  Juhtumikorraldaja teostab hindamisinstrumendi abil hiljemalt 30 kalendripäeva jooksul ankeedi täitmisest alates abi- ja toetusvajaduse hindamise eesmärgil määratleda abivajaduse tasemed eri eluvaldkondades ja teenusele õigustatuse tuvastamiseks. Hindamisesse kaasatakse ka põhiteenuse osutajat, et vältida dubleerivaid tegevusi. Abivajaduse hindamise tulemustele toetudes dokumenteerib juhtumikorraldaja juhtumi.  Juhul, kui abivajaja ei ole valmis koostööks, teostab põhiteenuseosutaja samuti abi- ja toetusvajaduse hindamise, kuhu kaasatakse lähedasi. Põhiteenuse osutaja hakkab abivajajaga kontakti ja usaldussuhet üles ehitama.  Teenuse planeerimise alguses täidetakse elukvaliteedi hindamise küsimustik. Põhiteenuse osutaja toetab klienti elukvaliteedi hindamisel ja küsimustiku täitmisel.  Põhiteenuseosutaja koostab tegevusplaani, milles on märgitud kliendile vajalikud teenuskomponendid ja planeeritud tegevused. Tegevusplaani allkirjastab teenuse saaja ja plaani koostaja.  Kogu teenuse perioodi vältel jälgitakse abivajaduse muutumist, hinnatakse senise teenuse tulemuslikkust ning vastavalt muutustele planeeritakse vajadusel teenustes muudatusi. Tegevusplaan ja selle muudatused kooskõlastatakse KOViga, kes vastutab vajalike teenuskomponentide olemasolu ja eelarve eest. Põhiteenuse osutamine toimub regulaarselt.  Inimese puhul, kes ei ole valmis koostööks, koostatakse toetusplaan. Toetusplaani koostamisse kaasatakse võimalusel abivajaja lähedased jt olulised võrgustiku liikmed. Koostöövalmiduse saavutamisel vaadatakse toetusplaan üle ja asutakse koostama inimesele tegevusplaani.  Teenuskomponentide osutamine on paindlik ja vajaduspõhine. Juhul, kui selgub lisa vajadus teenuskomponentides, siis saab põhiteenuse osutaja selle juurde lisada kohe. Vahehinnangud toimuvad regulaarselt, so vähemalt iga 6 kuu järel. Kokkuvõtted ning andmete lisamine võimaldab muutusi jälgida, olukorda võrrelda.  Tegevus- ja/või toetusplaani pannakse kirja ka inimese lähedasele vajalik abi, selle eesmärk ja eesmärgist tulenevalt planeeritud teenuskomponendid.  Põhiteenuse osutamisega alustatakse hiljemalt 30 päeva pärast abivajaduse hindamist ning vajadusel osutatakse juba plaani koostamise ajal igapäevaelu teenuskomponenti.  Aasta pärast tagab põhiteenuse osutaja, et inimene annab uuesti hinnangu oma elukvaliteedile. Elukvaliteedi hinnangust, abivajaduse muutusest ja sellest lähtuvad tegevusplaani muutused fikseeritakse tegevusplaanis.  Põhiteenuse osutaja tagab tervikliku plaani elluviimise. Tugiteenuse osutaja vastutab inimese tegevusplaani elluviimisel oma teenuskomponendi sisuliste tegevuste ja teenuse kvaliteedi eest, kus juhtumikorraldaja vastutab teenuste rahastuse haldamise, aruandluse, teenuse kvaliteedi nõuetele vastavuse ja lepinguliste kohustuste täitmise eest.  Plaani elluviimisel teevad kõik osapooled koostööd ja põhiteenuse osutamine toimub regulaarselt ehk igakuiselt. Põhiteenuse osutamine jätkub kogu plaani elluviimise perioodil. Pidevalt jälgitakse ka kliendi poolset teenusel osalemist ning tugiteenuse mitte kasutamisel kauem kui kaks kalendrikuud järjest, välja arvatud statsionaarse tervishoiuteenuse kasutamise korral, lõpetatakse kliendi teenusel osalemine.  Tugiteenuse osutaja edastab Igakuiselt info KOV juhtumikorraldajale, kes kannab andmed KOV Teenuskomponentide andmekogu vormile.  Kliendi jaoks teenuse lõppemisel koostab põhiteenuse osutaja kokkuvõtte teenuse osutamisest ja hinnangu inimese abivajaduse kohta. Kokkuvõttev hinnang esitatakse SKAle koos väljumise ankeediga.  Projektitiimi on kaasatud kaks Narva linna Sotsiaalabiameti spetsialisti (KOV, juhtumikorraldaja) ja Narva Linna Sotsiaalabiameti direktor. Kaasatud võivad olla ka NGTS spetsialistid, kui klient on kuni 29-aastane töötamise ja õppimise toetamise planeerimisel.  Peamised koostööpartnerid on perearstid, SA Narva Haigla, Eesti Töötukassa, Narva Sotsiaaltöökeskus, psühhiaater, Politsei- ja Piirivalveamet, kriminaalhooldus, Narva Linna Sotsiaalabiameti lastekaitse osakond ning tervise- ja sotsiaalosakond.  Pärast ISTE projekti lõppu planeerime jääda projektis osalenutele toeks KOVi pakutavate sotsiaalteenuste tagamiseks vastavalt nende abivajadusele. Võimalusi on erinevaid ning lisaks sotsiaalhoolekande seaduses määratletud KOVi kohustuslikele teenustele saame pakkuda ka psühholoogilist nõustamist ja toiduabi. Samuti on plaanis osutada klientidele abi erihoolekandeteenuse järjekorda saamiseks, kuna ISTE projektis osalemine annab neile eelise järjekorras, siis on suurem võimalus jätkata ka pärast projekti lõppu inimese toetamist. | |

Kinnitame, et:

1. soovime koostöös SKAga jätkata ISTE teenusmudeli jätkurakendamist perioodil 2025-2026;
2. oleme tutvunud konkursi tingimustega ja kõikide seotud dokumentidega ning SKA antud selgitustega ning võtame üle kõik dokumentides esitatud tingimused ja nõustume kõigi koostöölepingu projektis sätestatud tingimustega;
3. oleme osalenud koostööpartnerina 2023-2024 perioodil ISTE teenusmudeli rakendamisel;
4. me ei osuta isikutele samaaegselt samalaadse sisu ja eesmärgiga tegevusi mitme välisrahastuse vahendite tegevuse raames (sh Euroopa Liidu struktuurifondidest või muudest välisrahastuse vahenditest);
5. meie esitatud taotlus on jõus 90 päeva taotluse ja kinnituste esitamise tähtpäevast arvates;
6. tagame lepingu täitmisel teatavaks saanud isikuandmete töötlemise kooskõlas õigusaktidega;
7. meie käsutuses on lepingu täitmiseks vajalikud vahendid ja ressursid või võimalus neid vahendeid saada.

Kristi Mürk

Narva Linna Sotsiaalabiameti direktor

22.11.2024

(allkirjastatud digitaalselt)